b'\n_START_ARTICLE_\nPoljski muren\n_START_SECTION_\nOpis\n_START_PARAGRAPH_\nOdrasli samci dose\xc5\xbeejo dol\xc5\xbeino med 19 in 23\xc2\xa0mm, samice pa med 17 in 22\xc2\xa0mm. Gre za vsejede \xc5\xbeu\xc5\xbeelke, ki se hranijo tako z rastlinami, kot tudi z manj\xc5\xa1imi \xc5\xbeu\xc5\xbeelkami. Za poljske murne je zna\xc4\x8dilno \xc2\xbbpetje\xc2\xab\xc2\xa0samca, ki z drgnjenjem svojih kratkih, ravnih kril (stridulacijo) proizvaja zna\xc4\x8dilen zvok, s katerim privablja samice. Ogla\xc5\xa1a se \xc4\x8dez dan in v prvem delu no\xc4\x8di, pri temperaturah nad 13\xc2\xa0\xc2\xb0C. Samci so izjemno teritorialni in svoje rove zavzeto branijo pred vsiljivci. Po parjenju samica izle\xc5\xbee od 20 do 60 jaj\xc4\x8dec v tla rova, kjer se v nekaj tednih, med junijem in sredino julija, razvijejo li\xc4\x8dinke. Le-te so v vseh stadijih podobne odraslim \xc5\xbeu\xc5\xbeelkam. Med desetim in enajstim stadijem hibernirajo. Zadnji\xc4\x8d se levijo med aprilom in majem naslednje leto.'